# Alexander Graf

Alexander Graf (nascut Александр Ненашев, Aleksandr Nenàixev, a Taixkent el 25 d'agost de 1962) és un jugador d'escacs alemany, Gran Mestre, que fou campió d'Alemanya el 2004.
A la llista d'Elo de la FIDE del novembre de 2020, hi tenia un Elo de 2569 punts, cosa que en feia el jugador número 20 (en actiu) d'Alemanya. El seu màxim Elo va ser de 2661 punts, a la llista de juliol de 2004 (posició 46 al rànquing mundial).

## Biografia

Graf va néixer a Taixkent quan la ciutat formava part de la República Socialista Soviètica de l'Uzbekistan, dins la Unió Soviètica). L'any 2000 va anar a viure a Alemanya, on va canviar el seu cognom i es va nacionalitzar.

## Resultats destacats en competició

Encara jugant com a Nenashev, guanyà l'edició de 1989 del Campionat de l'Uzbekistan, i fou 5è al darrer Campionat de l'URSS, a Moscou 1991. El 1992 participà, representant l'Uzbekistan, a l'Olimpíada de Manila, on hi obtingué una medalla d'or per la seva actuació individual al tercer tauler, i una medalla de bronze per equips. El 1996 guanyà en solitari l'Obert de Cappelle la Grande a França.
El 2000, ja a alemanya, fou 2n al Campionat d'Alemanya (rere el campió Robert Rabiega). El 2002 guanyà a Skopje i a Dresden. El 2003 obtingué la medalla de bronze al Campionat d'Europa individual a Istanbul. El 2004 fou Campió d'Alemanya, a Höckendorf, per damunt de Jan Gustafsson. També el 2004, fou segon al fort XVII Memorial Carlos Torre a Mérida (Mèxic), on perdé a la final contra Vassil Ivantxuk per 2-0. El febrer de 2005 fou tercer al campionat d'Alemanya, per darrer del campió Artur Iussúpov i de Jan Gustafsson. El 2005 obtingué la medalla d'or individual al Campionat d'Europa d'escacs per equips. El 2006, fou 1r a Nuremberg.

## Notes i referències

* 1 2 «Nota biogràfica d'Alexander Graf» (en anglès). Chessgames.com. [Consulta: 23 juliol 2010].
* ↑ «"Rànquing d'escaquistes per federació: Alemanya"» (en anglès). lloc web de la FIDE. [Consulta: 2 novembre 2020].
* ↑ Posició al rànquing mundial i evolució Elo d'Alexander Graf «benoni.de». Arxivat de l'original el 2014-01-09. [Consulta: 3 maig 2011]. (alemany)
* ↑ «XII Open International de Cappelle-la-Grande 1996, Classement final» (en francès). cappelle-chess.fr. Arxivat de l'original el 6 de març 2011. [Consulta: 10 abril 2011].
* ↑ «Quadre de resultats i classificació del Campionat d'Alemanya de 2000, a Heringsdorf.» (en alemany). schachbund.de. Arxivat de l'original el 2011-05-30. [Consulta: 17 agost 2011].
* ↑ El campió del torneig fou el georgià Zurab Azmaiparaixvili: «Campionat d'Europa d'escacs individual, Turquia, quadre de classificació i reportatge» (en anglès). The Week In Chess, 449. TWIC, 2003. Arxivat de l'original el 7 d’agost 2011. [Consulta: 26 agost 2010].
* ↑ «Llista de guanyadors del Campionat d'Alemanya d'escacs (fins a 1994)» (en italià). La grande storia degli scacchi. Arxivat de l'original el 2012-12-05. [Consulta: 17 agost 2011].
* ↑ «Deutsche Meisterschaft 2004» (en alemany), 2004. [Consulta: 21 juny 2019].
* ↑ Crowther, Mark. «XVII Carlos Torre Memorial, 2004» (en anglès). The Week in Chess 529. Arxivat de l'original el 2012-02-12. [Consulta: 26 octubre 2011].
* ↑ «Deutsche Meisterschaft 2005» (en alemany). chessbase. [Consulta: 21 juny 2019].

## Enllaços externs

* Posicions crítiques de les seves partides a «wtharvey.com». [Consulta: 28 juny 2010]. (anglès)
* Estimació Elo d'Alexander Graf a «chessmetrics.com». [Consulta: 28 juny 2010]. (anglès)